– Милли көрәш беҙҙә ныҡ үҫешкән. Малайҙарҙы бәләкәйҙән келәмгә баҫтырыу үҙен аҡлай. Улар мыҡты кәүҙәле, ҡыйыу һәм көслө булып буй еткерә. Бил бирмәҫ көрәшселәрҙе пьедесталдың иң бейек баҫҡысында күреү – бик тә ҡыуаныслы ҡаҙаныш. Әйткәндәй, беҙҙең бәләкәй генә мәктәптә һигеҙ спорт объекты иҫәпләнә. Спорт залы, спорт майҙансығы, хоккей май­ҙансығы, көрәш залы, күнекмә бүлмәһе, физ­культура кабинеты, уйын майҙансығы бар. Бер һүҙ менән әйткәндә, уҡыусы бала­ларға спорт менән шөғөлләнеү өсөн һәр йәһәттән дә уңайлы шарттар тыуҙырылған.